(تھلگانی ھَمپان،، دادالرحمن سلیمی )
“نیم سر ءُ آئی ءِدرمان ءُ علاج “
1-چُلّی پُر گوں سرکہ ءَ مینگ ءُ سر ءَ پِر کنگ بہ بیت پہ نیم سر ءَ بے مَٹّیں درمان ۓ-
2-بِرنج ءِ پیپ گوں زگریں شیر و شکر ءَ ھور ورگ ءَ نیم سر دراہ بیت-
3-مازگ ءُ زعفران ھور ساھگ ءَ چہ رند ھور و تور کنگ ءُ سر چرپ کنگ بہ بیت مفید انت-
4-جاؤتری ءَ گوں گلاب ءِ تیل ءَ ھور بشینک ۓ پہ نیم سر ءَ یک بھتریں درمان ۓ،
(جاؤتری :جوز ءِ سربُر ءِ نازُرکیں پوست ءَ گوش اَنت )
5-گُرک ءِزھرگ ءَ گوں زیتون ءِ تیل ءَ شینکگ ءَ چہ کوھنیں نیم سر ءِ درد آرام بیت-
6-شلغم ءِ روتگانی پوستاں بہ تراش ۓ ءُ آھانی پرنچگ ءَ گُڈّ ماں پونز ءَ پٹّینگ ءَ نیم سر ءِ درد کپ ایت-
7-ریحان ءِ تاکانی چوپگ ءُ سر ءَ بندگ ءُ آھانی بوچِنگ ءَ نیم سر آرام بیت-
8-زعفران ءِ ورگ ءُ بوچنگ ءُ آئی ءَ سر ءَ پِر کنگ ءَ نیم سر آرام بیت-
9-مسک ءِ بوچنگ تَرّی ءُ ھُشکی ءَ ءُ آئی ءِ شینکگ ءَ نیم سر آرام بیت-
10-چنبیلی ءِ پُلّانی بوچنگ ءُ ماں سر ءَ بندگ ءُ آئی ءِ تاکانی چوپگ ءُ سر ءَ بندگ ءَ نیم سر دراہ بیت-
11-ھِنّی ءَ گوں کوھنیں سرکہ ءَ منیگ ءُ سر ءَ پِر کنگ ءَ ھم نیم سر ساکن بیت-
12-نارُشتی چیچگ ءِ شربت پہ نیم سر ءِ درد ءَ مرسان انت-
13-گوکی گوشت ءِ ورگ پہ نیم سر ءَ یک عجیبیں درمان ۓ کہ آئی ءِ ورگ ءَ چہ نیم سر آرام بیت-
14-گندیمی آرت ء گوں بادام ءِ تیل ءَ بہ گراد ۓ ءُ سر بَز بز ءَ بہ لوج ۓ سر ءَ سک فائدہ مند انت-
15-کُنچت گوں پوستاں چوپگ ءُ سر ءَ بندگ بہ بیت ھم پہ نیم سر ءَ فائدہ مند انت-